Catherine help met tuin in Chelsea-skou | Netwerk24
Catherine, hertogin van Cambridge, op die swaai. Foto: Twitter/Kensington-paleis
Catherine het vanjaar gehelp met die ontwerp van 'n tuin wat van Maandag af by die jaarlikse Chelsea-blommeskou in Londen te sien sal wees.
Die swaai is net een van die talle elemente wat in die "Keer terug na die natuur"-tuin te sien is. Die tuin is ontwerp om kinders te lok om tyd buite deur te bring ter wille van hul ontwikkeling, iets waaroor die hertogin passievol is.
Die doelstelling met die multisensoriese tuin is om interaksie tussen kinders en die natuur aan te moedig. Foto: Twitter/Instagram
Catherine saam met die landskapargitekte Davies White en Andrée Davies op die uitsigdek van die tuin wat hulle vir die Chelsea-blommeskou ontwerp het. Foto: Twitter/Kensington-paleis
Catherine het die tuin saam met die landskapargitekte Davies White en Andrée Davies ontwerp.
Die lieflike tuin, met eetbare plante en vergeet-my-nietjies – Diana, William se ma se gunstelingblom – is volgens royal.uk ook geïnspireer deur Catherine se herinneringe aan haar kinderdae en die tye wat haar en prins William se eie drie kinders in die natuur deurbring.
Die hertogin is reeds geruimte tyd besig met projekte om stadskinders deur middel van veldskole aan die natuur in die stad bloot te stel.
Die Chelsea-tuin het selfs 'n holte in 'n boomstomp waar 'n klein lyfie kan gaan lê, sowel as 'n kampvuurtjie.